## Uredba o određivanju zona i aglomeracija prema razinama onečišćenosti zraka na teritoriju Republike Hrvatske

### NN 1/2014 (3.1.2014.), Uredba o određivanju zona i aglomeracija prema razinama onečišćenosti zraka na teritoriju Republike Hrvatske

VLADA REPUBLIKE HRVATSKE

24

Na temelju članka 18. stavka 2. Zakona o zaštiti zraka (»Narodne novine«, broj 130/2011), Vlada Republike Hrvatske je na sjednici održanoj 18. prosinca 2013. godine donijela

UREDBU

O ODREĐIVANJU ZONA I AGLOMERACIJA PREMA RAZINAMA ONEČIŠĆENOSTI ZRAKA NA TERITORIJU REPUBLIKE HRVATSKE

Članak 1.

Ovom se Uredbom određuju zone i aglomeracije te njihova klasifikacija prema razinama onečišćenosti zraka na teritoriju Republike Hrvatske, a na osnovi Plana zaštite zraka, ozonskog sloja i ublažavanja klimatskih promjena u Republici Hrvatskoj za razdoblje od 2013. do 2017. godine i Izvješća o stanju kakvoće zraka za područje Republike Hrvatske od 2008. do 2011. godine (»Narodne novine«, broj 95/2013).

Članak 2.

Razine onečišćenosti zraka određuju se prema donjim i gornjim pragovima procjene te ciljnim vrijednostima i dugoročnim ciljevima za prizemni ozon propisanim u Uredbi o razinama onečišćujućih tvari u zraku.

Članak 3.

Ovom se Uredbom u pravni poredak Republike Hrvatske prenose sljedeće direktive Europske unije:

– Direktiva 2008/50/EZ Europskog parlamenta i Vijeća od 21. svibnja 2008. o kvaliteti zraka i čišćem zraku za Europu (SL L 152, 11. 6. 2008.),

– Direktiva 2004/107/EZ Europskog parlamenta i Vijeća od 15. prosinca 2004. o arsenu, kadmiju, živi, niklu i policikličkim aromatskim ugljikovodicima u zraku (SL L 23, 26. 1. 2005.).

Članak 4.

Pojmovi koji se koriste u ovoj Uredbi sukladni su pojmovima utvrđenim u Zakonu o zaštiti zraka i Uredbi o razinama onečišćujućih tvari u zraku.

Članak 5.

(1) Prema razinama onečišćenosti zraka teritorij Republike Hrvatske klasificira se u pet zona i četiri aglomeracije.

(2) Određuju se sljedeće zone:

| OZNAKA ZONE | OBUHVAT ZONE |
| --- | --- |
| HR 1 | Osječko-baranjska županija (izuzimajući aglomeraciju HR OS)  Požeško-slavonska županija  Virovitičko-podravska županija  Vukovarsko-srijemska županija  Bjelovarsko-bilogorska županija  Koprivničko-križevačka županija  Krapinsko-zagorska županija  Međimurska županija  Varaždinska županija  Zagrebačka županija (izuzimajući aglomeraciju HR ZG) |
| HR 2 | Brodsko-posavska županija  Sisačko-moslavačka županija |
| HR 3 | Ličko-senjska županija  Karlovačka županija  Primorsko-goranska županija (izuzimajući aglomeraciju HR RI) |
| HR 4 | Istarska županija |
| HR 5 | Zadarska županija  Šibensko-kninska županija  Splitsko-dalmatinska županija (izuzimajući aglomeraciju HR ST),  Dubrovačko-neretvanska županija |

(3) Određuju se sljedeće aglomeracije:

|  |  |
| --- | --- |
| OZNAKA  AGLOMERACIJE | OBUHVAT AGLOMERACIJE |
| HR ZG | Grad Zagreb, Grad Dugo Selo, Grad Samobor, Grad Sveta Nedelja, Grad Velika Gorica, Grad Zaprešić |
| HR OS | Grad Osijek |
| HR RI | Grad Rijeka, Grad Bakar, Grad Kastav, Grad Kraljevica, Grad Opatija, Općina Viškovo, Općina Čavle, Općina Jelenje, Općina Kostrena, Općina Klana, Općina Matulji, Općina Lovran, Općina Omišalj |
| HR ST | Grad Split, Grad Kaštela, Grad Solin, Grad Trogir, Općina Klis, Općina Podstrana, Općina Seget |

Članak 6.

Razine onečišćenosti zraka, određene prema donjim i gornjim pragovima procjene za sumporov dioksid (SO2), okside dušika izražene kao dušikov dioksid (NO2), lebdeće čestice (PM10), benzen, benzo(a)piren, olovo (Pb), arsen (As), kadmij (Cd) i, nikal (Ni) u PM10, ugljikov monoksid (CO), graničnim vrijednostima za ukupnu plinovitu živu (Hg) te ciljnim vrijednostima za prizemni ozon (O3) s obzirom na zaštitu zdravlja ljudi, su:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Oznaka zone i aglomeracije | Razina onečišćenosti zraka po onečišćujućim tvarima s obzirom na zaštitu zdravlja ljudi | | | | | | |  |
| SO2 | NO2 | PM10 | Benzen, benzo(a) piren | Pb, As, Cd, Ni | CO | O3 | Hg |
| HR ZG | < DPP | > GPP | > GPP | < GPP | < DPP | < DPP | > CV | < GV |
| HR OS | < DPP | < GPP | > GPP | < GPP | < DPP | < DPP | > CV | < GV |
| HR RI | > GPP | < GPP | > GPP | < DPP | < DPP | < DPP | > CV | < GV |
| HR ST | > GPP | > GPP | < GPP | < DPP | < DPP | < DPP | > CV | < GV |
| HR 1 | < GPP | < DPP | < GPP | < DPP | < DPP | < DPP | > CV | < GV |
| HR 2 | < GPP | < DPP | < GPP | < GPP | < DPP | < DPP | > CV | < GV |
| HR 3 | < DPP | < GPP | < GPP | < DPP | < DPP | < DPP | > CV | < GV |
| HR 4 | < DPP | < DPP | < GPP | < DPP | < DPP | < DPP | > CV | < GV |
| HR 5 | < DPP | < DPP | < GPP | < DPP | < DPP | < DPP | > CV | < GV |

Gdje je:

DPP – donji prag procjene,

GPP – gornji prag procjene,

CV – ciljna vrijednost za prizemni ozon,

GV – granična vrijednost.

Članak 7.

Razine onečišćenosti zraka, određene prema donjim i gornjim pragovima procjene za sumporov dioksid (SO2) i dušikove okside (NOx) te ciljnim vrijednostima za prizemni ozon (O3) s obzirom na zaštitu vegetacije, su:

|  |  |  |  |
| --- | --- | --- | --- |
| Oznaka zone | Razina onečišćenosti zraka po onečišćujućim tvarima s obzirom na zaštitu vegetacije | | |
| SO2 | NOx | AOT40 parametar |
| HR 1 | < DPP | < GPP | > CV |
| HR 2 | < GPP | < GPP | > CV |
| HR 3 | < DPP | < GPP | > CV |
| HR 4 | < DPP | < GPP | > CV |
| HR 5 | < DPP | < GPP | > CV |

Gdje je:

DPP – donji prag procjene,

GPP – gornji prag procjene,

CV – ciljna vrijednost za prizemni ozon AOT40 parametar.

Članak 8.

Danom stupanja na snagu ove Uredbe prestaje važiti Uredba o određivanju područja i naseljenih područja prema kategorijama kakvoće zraka (»Narodne novine«, broj 68/2008).

Članak 9.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/13-03/144

Urbroj: 50301-05/25-13-2

Zagreb, 18. prosinca 2013.

Predsjednik

Zoran Milanović, v. r.

1 03.01.2014 Uredba o određivanju zona i aglomeracija prema razinama onečišćenosti zraka na teritoriju Republike Hrvatske

Uredba, NN 1/2014-24
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)